b'\n_START_ARTICLE_\nStava (roman)\n_START_SECTION_\nVsebina\n_START_PARAGRAPH_\nMinerva Dobbs ne verjame v pravo ljubezen. Njen fant David prekine njuno razmerje, \xc4\x8de\xc5\xa1 da mu to ne ustreza ve\xc4\x8d, a njena prijateljica Bonnie ji \xc5\xa1e vedno ponuja pravljice o princu na belem konju. \xc5\xa0e isti ve\xc4\x8der jo Bonnie in Liza posku\xc5\xa1ata pripraviti do tega, da bi si na\xc5\xa1la novega fanta. Opazijo Calvina Morriseya, ki pogleduje v njihovo smer, a kasneje ugotovijo, da je z Davidom stavil, da lahko v mesecu dni Minervo spravi v posteljo. Kljub temu Minerva pristopi do njega, a mu ne izda, da ve za stavo. Po neuspeli ve\xc4\x8derji se tako Minerva kot Calvin strinjata, da se nikoli ve\xc4\x8d ne vidita._NEWLINE_A kmalu se ponovno sre\xc4\x8data in za\xc4\x8dneta spopadati z vsakdanjimi stvarmi, ki ju obdajajo. Od Davida, ki ga nenadoma popade ljubosumje, redilnimi krofi, dietami, teorijo kaosa, poroko Minervine sestre, Minervino inteligentno ma\xc4\x8dko do kuhanja slastnega pi\xc5\xa1\xc4\x8danca z marsalo. Najhuje kar ju \xc4\x8daka in kar ni nih\xc4\x8de od njiju pri\xc4\x8dakoval je prava ljubezen, ki se po\xc4\x8dasi vzplameni med njima. A na njuno sve\xc5\xbee razmerje lahko odlo\xc4\x8dilno vpliva stava, ki \xc5\xa1e vedno te\xc4\x8de med Davidom in Calvinom.\n_START_SECTION_\nZbirka\n_START_PARAGRAPH_\nRoman je bil izdan v zbirki Beli Meander.\n_START_SECTION_\nOcene in nagrade\n_START_PARAGRAPH_\nAvtorica je za to delo prejela nagrado Romance Writers of America 2005 RITA v kategoriji za najbolj\xc5\xa1i sodobni roman.'